CELEX: 62011CN0181
Language: et
Date: 2011-04-15 00:00:00
Title: Kohtuasi C-181/11 P: Compañía Española de Tabaco en Rama, S.A. (Cetarsa) 15. aprillil 2011 esitatud apellatsioonkaebus Üldkohtu (neljas koda) 3. veebruari 2011 . aasta otsuse peale kohtuasjas T-33/05: Compañía Española de Tabaco en Rama, S.A. versus Euroopa Komisjon

25.6.2011   
            
            
               ET
            
            
               Euroopa Liidu Teataja
            
            
               C 186/14
            
         Compañía Española de Tabaco en Rama, S.A. (Cetarsa) 15. aprillil 2011 esitatud apellatsioonkaebus Üldkohtu (neljas koda) 3. veebruari 2011. aasta otsuse peale kohtuasjas T-33/05: Compañía Española de Tabaco en Rama, S.A. versus Euroopa Komisjon
   (Kohtuasi C-181/11 P)
   2011/C 186/24
   Kohtumenetluse keel: hispaania
   
      Pooled
   
   
      Apellant: Compañía Española de Tabaco en Rama, S.A. (Cetarsa) (esindajad: advokaadid M. Araujo Boyd, J. Buendía Sierra ja Á. Givaja Sanz)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada vaidlustatud kohtuotsus;
            
         
               —
            
            
               tühistada komisjoni 20. oktoobri 2004. aasta lõplik otsus K(2004) 4030, mis on seotud EÜ […] artikli 81 lõike 1 kohase menetlusega (Juhtum COMP/C.38.238/B.2 — Toortubakas — Hispaania);
            
         
               —
            
            
               teise võimalusena vähendada vaidlustatud otsuse artiklis 3 määratud trahvi summat ja määrates uueks trahvisummaks 1 000 eurot, ning kolmanda võimalusena, juhul kui määratud trahv ei ole sama, mis on määratud tootjatele, määrata selle summaks 2 905 200 eurot, mis on saadud pärast 10 % ülempiiri käibest vähendamist 40 % võrra kergendavate asjaolude alusel, mõjutamata hiljem Cetarsale uurimises osutatud koostöö alusel kohaldatavat vähendamist, nagu seda Üldkohus on möönnud;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellant väidab, et Üldkohus rikkus vaidlustatud kohtuotsuses õigusnormi osas, mis puudutab siseriikliku õiguskorra mõju Cetarsa tegevuse õiguspärasusele.
   Apellant väidab samuti, et Üldkohus moonutas rikkumise ajal kehtinud siseriikliku õiguse sätteid, mille tõttu ta leidis ekslikult, et töötlejate tegevus oli kahjulikum kui tootjate oma ja et oma tegevusega ületasid töötlejad neile õiguskorras ette nähtud lubatud piire.
   Lõpuks väidab apellant, et erinevalt ülejäänud süüdistatud ettevõtjatest ei mõjutanud siseriiklike õigusnormide selgusetuse alusel määratud vähendamine Cetarsale määratud trahvi arvutamist.